Id-Deċiżoni tal-Kummissjoni
tat-12 ta’ Mejju 1993
li tistabbilixxi l-kriterji għall-klassifika ta’ pajjiżi terzi dwar influwenza avjana u l-marda ta’ Newcastle
(93/342/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 90/539/KEE tal-15 ta’ Ottubru 1990 dwar kondizzjonijiet tas-saħħa ta’ l-annimali li tirregola l-kummerċ fil-Komunità fi u importazzjonijiet minn pajjiżi terzi ta’ tjur u bajd għat-tfaqqis [1], kif l-aħar emendata mid-Direttiva 92/65/KEE [2], u partikolarment l-Artikolu 22(2) tagħha,
Wara li kkunsidrat id-Direttiva tal-Kunsill 91/494/KEE tal-15 ta’ Ottubru 1990 dwar kondizzjonijiet tas-saħħa ta’ l-annimali li tirregola l-kummerċ fil-Komunità fi u importazzjonijiet minn pajjiżi terzi ta’ laħam frisk tat-tjur [3], kif l-aħħar emendata mid-Direttiva 92/116/KEE [4], u partikolarment l-Artikolu 10 (2) tagħha,
Billi t-tjur, bajd għat-tfaqqis u laħam tat-tjur li ġej minn pajjiżi terzi għandu jkun liberu minn influwenza avjana u l-marda ta’ Newcastle; billi huwa meħtieġli jiġu stabbiliti l-kriterji għall-klassifika ta’ pajjiżi terzi għal dan l-iskop;
Billi l-kriterji għal pajjiżi terzi għandhom jiġu stabbiliti b’ konsiderazzjoni għad-dispożizzjonijiet dwar l-Istati Membri kif stabbilit fid-Direttivi tal-Kunsill 92/40/KEE [5] u 92/66/KEE [6];
Billi l-miżuri li tipprovdi għalihom din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
Għall-għanijiet ta’ din id-Deċiżjoni:
(a) "influwenza avjana" tfisser infezzjoni kif definita fil-Kapitolu I ta’ l-Anness A;
(b) "marda ta’ Newcastle" tfisser infezzjoni kif definita fil-Kapitolu II ta’ l-Anness A;
(ċ) "vaċċin magħruf" ifisser kull vaċċin kontra l-marda ta’ Newcastle li jikkonforma mall-kriterji stabbiliti fl-Anness B;
(d) "vaċċin ta’ emerġenza" ifisser vaċċin użat bħala mezz ta’ kontroll tal-marda wara epidemija waħda jew aktar u mwettqa:
(i) kontra l-influwenza avjana bl-użu ta’ kwalunkwe vaċċin;
(ii) kontra l-marda ta’ Newcastle bl-użu ta’ vaċċini mhux magħrufa;
(e) "politika ta’ qatla sanitarja" tfisser l-applikazzjoni fil-każ ta’ epidemiji ta’ influwenza avjana jew il-marda ta’ Newcastle, tal-miżuri previsti fl-Anness Ċ;
(f) "qatgħa kummerċjali" tfisser jew kwalunkwe qatgħa li tikkonsisti f’ta’ l-inqas 200 għasfur jew kwalunkwe qatgħat li minnhom it-tjur, bajd għat-tfaqqis jew laħam x’ aktarx jiġi esportat fil-Komunità.
Artikolu 2
Pajjiż terz jiġi kklassifikat bħala liberu minn influwenza avjana u l-marda ta’ Newcastle jekk jaderixxi mal-kriterji ġenerali li ġejjin:
(a) għandu jkollu struttura ġenerali tas-saħħa ta’ l-annimali li jppermetti superviżjoni adegwata ta’ qatgħat tat-tjur;
(b) għandu jkollu liġi li tirrendi l-influwenza avjana u l-marda ta’ Newcastle mardiet notifikabbli għal kull speċe ta’ tjur u għall-għasafar kollha miżmuma fil-magħluq;
(ċ) għandu jobbliga ruħu li jeżamina kull suspett ta’ dawk il-mardiet;
(d) jekk hemm suspett, għandu jagħti kampjun ta’ kull virus ta’ l-influwenza avjana jew paramyxovirus misjub għal testjar fil-laboratorju speċifiku skond il-proċedura stabbilita fl-Anness A;
(e) għandu jkollu għad-dispożizzjoni tiegħu kapaċità fil-laboratorji proprji uffiċjali jew ikollu arranġamenti ma’ laboratorji oħrajn nazzjonali għat-testjar rapidu;
(f) għandu jippermetti lil dawk il-laboratorji li jiġu ċċekkjati minn esperti mill-Komunità;
(g) għal kull epidemija ewlenija għandu jibgħat virusiżolati lill-laboratorju riferent fil-KEE f’Weybridge (RU);
(h) għandu javża lill-Kummissjoni fi żmien 24 siegħa wara l-konferma, dwar epidemiji ewlenin f’kull reġjun;
(i) għandu jibgħat lill-Kummissjoni, għall-inqas kull xahar fil-każ ta’ attakki sekondarji, rapport dwar is-sitwazzjoni tal-marda;
(j) f’ każ ijieti fejn vaċċin kontra l-influwenza avjana u/jew il-marda ta’ Newcastle mhijiex projbita, għandu uffiċjalment jikkontrolla l-produzzjoni, testjar u distribuzzjoni għall-vaċċini;
(k) għandu jikkomunika lill-Kummissjoni l-karatteristiċi ta’ kull strain użat għall-produzzjoni tal-vaċċini kontra l-influwenza avjana jew il-marda ta’ Newcastle.
Artikolu 3
1. Mingħajr preġudizzju għall-kriterji ġenerali stabbiliti fl-Artikolu 2, pajjiż terz jiġi kklassifikat bħala liberu minn influwenza avjana jekk:
(a) ma ġraw l-ebda attakki ta’ dik il-marda fit-tjur fit-territorju tiegħu għall-inqas għal 36 xhur; u
(b) ma saru l-ebda vaċċinazzjonijiet kontra virusis ta’ l-influwenza avjana ta’ l-istess sottotipi bħal dawk li huwa magħruf li jeżistu virus patoġeniċi ħafna (bħal issa sottotipi H5 u H7) għall-inqas għal 12-il xahar.
2. Fejn tiġi prattikata politika għall-qatla sanitarja biex tiġi kkontrollata l-marda u mingħajr preġudizzju għad-dispożizzjonijiet tal-paragrafu 1 (b) il-perjodu ta’ 36 xhur imsemmi fil-paragrafu 1 (a) jitnaqqas għal:
(a) 6 xhur jekk ma tkun twettqet l-ebda vaċċina ta’ l-emerġenza;
(b) 12-il xahar jekk twettqet vaċċina ta’ emerġenza, sakemm ikun għadda perjodu ieħor ta’ 12-il xahar wara t-tmiem uffiċjali ta’ din il-vaċċina ta’ emerġenza.
Artikolu 4
1. Mingħajr preġudizzju għall-kriterji ġenerali stabbiliti fl-Artikolu 2, pajjiż terz huwa kklassifikat bħala liberu mill-marda ta’ Newcastle għall-ewwel darba jekk:
(a) ma ġraw l-ebda attakki ta’ dik il-marda fit-tjur fit-territorju tiegħu għall-inqas għal 36 xhur; u
(b) ma twettqux vaċċini kontra l-marda ta’ Newcastle bl-użu ta’ vaċċini mhux magħrufa għall-inqas għal 12-il xahar.
2. Fejn tiġi pprattikata politika għall-qatla sanitarja biex tiġi kkontrollata l-marda u mingħajr preġudizzju għad-dispożizzjonijiet tal-paragrafu 1 (b) il-perjodu ta’ 36 xhur imsemmi fil-paragrafu 1 (a) jitnaqqas għal:
(a) 6 xhur jekk ma tkun twettqet l-ebda vaċċin ta’ l-emerġenza;
(b) 12-il xahar jekk twettqet vaċċin ta’ emerġenza, sakemm ikun għadda perjodu ieħor ta’ 12-il xahar wara t-tmiem uffiċjali ta’ din il-vaċċin ta’ emerġenza.
3. B’deroga mill-paragrafi 1 (a) u 2 (a), pajjiż terz huwa kklassifikat bħala liberu mill-marda ta’ Newcastle jekk il-kriterji fil-paragrafi 1 jew 2 jiġu sodisfatti biss għal qatgħat kummerċjali.
F’dawn il-każijiet il-pajjiż terz konèrnat ikun awtoriċċat li jibgħat laħam tat-tjur frisk lill-Komunità jekk jiġu nkluż i l-garanziji addizzjonali stabbiliti fl-Anness D fiċ-ċertifikat tas-saċċa ta’ l-annimali li jakkumpanjah. L-esportazzjoni ta’ tjur ħaj u bajd għat-tfaqqis fil-Komunità mhux awtorizzat f’ dawn il-każijiet.
4. B’deroga mill-paragrafi 1 (b) u 2 (b) pajjiż terz huwa kklassifikat bħala liberu mill-marda ta’ Newcastle jekk jippermetti l-użu ta’ vaċċini kontra l-marda, li, għalkemm jikkonformaw mal-kriterji ġenerali stipulati fl-Anness B għall-vaċċini, ma jaderixxux għall-kriterji speċifiċi tagħhom.
F’ dawn il-każijiet il-pajjiż terz ikkonċernat ikun awtorizzat li jibgħat tjur ħaj u bajd għat-tfaqqis jew laħam tat-tjur frisk lill-Komunità jekk jiżu inklużi l-garanziji addizzjonali stabbiliti fl-Anness E jew l-Anness F għal din id-Deċiżjoni fiċ-ċertifikat tas-saħħa ta’ l-annimali li jakkumpanjah.
Artikolu 5
Din id-Deċiżjoni għandha tapplika mill l-1 ta’ Ottubru 1993.
Artikolu 6
Din id-Deċiżjoni hija indirizzata lill-Istati Membri.
Magħmula fi Brussel, fit-12 ta’ Mejju 1993.